Source: https://politeia.org.ro/stiri-revista-presei/revista-presei-18-iunie-birocratie-o-autorizatie-de-constructie-pentru-fiecare-7-kilometri-de-autostrada/64378/
Timestamp: 2020-07-05 03:20:29+00:00

Document:
Revista Presei – 18 iunie. “Birocrație: o autorizație de construcție pentru fiecare 7 kilometri de autostradă.” | PoliteiaWorld
Home » Stiri / Revista Presei	» Revista Presei – 18 iunie. “Birocrație: o autorizație de construcție pentru fiecare 7 kilometri de autostradă.”
Revista Presei – 18 iunie. “Birocrație: o autorizație de construcție pentru fiecare 7 kilometri de autostradă.”
18/06/2020 Autor desy.demeter Categorii: Stiri / Revista Presei
Buna dimineata intr-o zi de joi, 18 iunie! Instabilitatea atmosferică se va menține temporar accentuată și se va manifesta prin înnorări, averse ce vor avea și caracter torențial, frecvente descărcări electrice, intensificări de scurtă durată ale vântului și pe arii restrânse grindină și vijelii, ziua în cea mai mare parte a țării, iar noaptea local, cu precădere în regiunile vestice. Cantitățile de apă înregistrate în intervale scurte de timp sau prin acumulare, pe alocuri, vor fi însemnate. Temperaturile maxime se vor încadra între 20 și 27 de grade, iar cele minime între 11 și 19 grade. In Bucuresti, vremea se va menține instabilă. Cerul va avea înnorări temporar accentuate și, mai ales în cursul zilei, se vor semnala averse, descărcări electrice și intensificări de scurtă durată ale vântului. Temperatura maximă se va situa în jurul valorii de 24 de grade, iar cea minimă va fi de 15…16 grade.
Prof. Rafila despre surpriza anticorpilor la Covid, fluctuațiile mari de cazuri și posibilitatea unui al doilea val in toamnă – Interviu Un procent care se poate apropia de 20% dintre cei care au fost bolnavi de Covid nu dezvoltă anticorpi sau îi dezvoltă la un nivel foarte scăzut, fie îi dezvoltă pentru o perioadă foarte scurtă, afirmă prof. univ. dr. Alexandru Rafila, într-un interviu acordat SpotMedia.ro. Președintele Societății Române de Microbiologie atrage atenția că în ultima vreme s-a dublat nu numai numărul de cazuri pozitive, ci și procentul testelor pozitive din totalul celor prelucrate. Iată principalele declarații: – Măsurile de relaxare nu mă ingrijorează, faptul că multe persoane consideră că nu mai trebuie să respecte măsurile de protecție individuală ar putea avea un impact negativ mult mai mare.- Capacitatea actuală este de circa 15.000 de teste pe zi. Indicele R este 1. – Datele nu pot fi măsluite, fiecare CNP poate figura o singură dată la cazuri noi. – S-a dovedit că testarea aleatorie a asimptomaticilor nu are rezultate utile. Risipește resurse și descoperă extrem de puține cazuri pozitive. – Pacienții asimptomatici transmit boala, dar mai puțin decât cei simptomatici. – Mă surprind unele decizii legate de măsurile de relaxare: că nu poți să faci duș la sala de sport sau că nu poți să bei apă în sala de sport. – În 10 zile va putea începe utilizarea Remdesivirului că alternativă terapeutică, probabil pentru formele medii și grave. – Nu sunt adeptul soluțiilor temporare, nesustenabile pentru noul an școlar. Numărul de cazuri noi anunțate zilnic a crescut constant. Este o creștere normală după intrarea în vigoare a măsurilor de relaxare sau avem deja numere periculoase? După introducerea măsurilor de relaxare, în toate țările a existat o creștere a numărului de cazuri. La noi a fost chiar o creștere întârziată, pentru că ea a apărut după relaxarea din 1 iunie. Deci după a doua etapă de relaxare. Da. Creșterea numărului de cazuri este semnificativă. Media cazurilor/zi din ultima săptămână este probabil în jur de 240, aproape dublu față de ceea ce se înregistra în jurul datei de 1 iunie. Și întrebarea ar fi dacă această creștere este consecința măsurilor de relaxare sau a relaxării oamenilor în ceea ce privește respectarea măsurilor de protecție individuală? Părerea mea e că există un mix al celor două tipuri de relaxări. Au existat destul de multe mesaje contradictorii vehiculate de diverse persoane publice, unele dintre ele chiar medici, care fie puneau la îndoială cifrele sau chiar existența unei probleme reale de sănătate publică. Probabil de aceea multe persoane au avut senzația că respectarea măsurilor de protecție individuală e inutilă, ceea ce se reflectă în cifrele crescute de acum….. Creșterea semnificativă de cazuri a coincis cu începerea disputei politice pentru prelungirea stării de alertă, ceea ce a ridicat alte suspiciuni privind veridicitatea datelor. Eu pot să vă spun cum se fac raportările în acest moment. Datele sunt introduse într-o platformă informatică creată si administrată de STS. Direcțiile de Sănătate Publică din fiecare județ centralizează cazurile pozitive de la nivelul laboratoarelor din județul respectiv și introduc zilnic datele în această platformă informatică. Dar există și retestări ale celor deja pozitivi. Aceste persoane retestate pozitiv în timpul internării nu încarcă numărul cazurilor noi raportate zilnic? Acest lucru este exclus! Dacă un CNP asociat unui pacient apare la un moment dat pozitiv, el nu mai poate apărea în statisticile din zilele următoare. Aplicația face acest lucru automat și elimină din raportare cazurile care sunt testate pozitiv în mod repetat. Deci cazurile zilnice raportate sunt numai cazuri cu adevărat noi? Da. Fiecare CNP poate figura o singură dată la cazuri noi. Sigur că rezultatul unui pacient este comunicat de fiecare dată unității medicale care a solicitat testarea, dar asta e altceva. Fiecare pacient nu poate figura decât o singură dată în raportarea cazurilor noi. Integral: https://spotmedia.ro
BREAKING Camera Deputaților a adoptat impozitarea cu până la 80% a tuturor pensiilor speciale din România, inclusiv cele ale magistraților, militarilor și polițiștilor Camera Deputaților a adoptat miercuri, în calitate de for decizional, legea care prevede impozitarea tuturor pensiilor speciale cu până la 85%. Inițiativa, adoptată anul trecut de Senat, nu figura inițial pe ordinea de zi a plenului Camerei pentru dezbatere și vot final, fiind introdusă chiar la începutul ședinței…..Conform unui amendament de la PSD, PNL şi USR, „pensiile cu valoare de până la 2.000 de lei inclusiv nu se impozitează, cele cuprinse între 2.000 şi 7.000 se impozitează cu 10%, iar pensiile cu o valoare de peste 7.001 lei se impozitează cu 85%, pentru ceea ce depăşeşte suma de 7.001 lei”. Proiectul va fi supus votului şi în plenul reunit al Parlamentului de joi, pentru că se referă şi la pensiile deputaţilor şi senatorilor.„Pentru că în această lege (cea privind impozitarea pensiilor care urmează să fie adoptată de Camera Deputaţilor miercuri – n.r.) se face referire inclusiv la categoria parlamentari, pentru a nu exista niciun fel de dubiu de neconstituţionalitate, vă propun ca mâine (joi – n.r), în plenul reunit, să introducem acest proiect la plenul reunit strict pentru articolul care face referire la parlamentari….. Potrivit legii adoptate de Camera Deputaților, vor fi impozitate toate pensiile speciale, după cum urmează:
indemnizaţia pentru limită de vârstă prevăzută de Ordonanţa de urgenţă a Guvernului nr.57/2019 privind Codul administrativ, cu completările ulterioare (primari, viceprimari, președinți și vicepreședinți de Consilii județene); Integral: https://www.g4media.ro
Infractorii condamnaţi pentru viol, omor, tâlhărie și corupere sexuală de minori nu beneficiază de liberare condiţionată Plenul Camerei Deputaţilor a adoptat, miercuri, în unanimitate, un proiect de lege care prevede că nu beneficiază de liberare condiţionată infractorii condamnaţi pentru omor, viol, corupere sexuală a minorilor, tâlhărie calificată, exploatarea cerşetorie, transmite Agerpres. „Nu beneficiază de liberare condiţionată condamnatul aflat în executarea unei pedepse pentru săvârşirea uneia sau mai multe dintre faptele prevăzute la art.188, 189, 214 – 216, 218 – 221, 234 sau 236”, se arată în proiectul care modifică Codul penal. Aceste articole se referă la omor, omor calificat, viol, coruperea sexuală a minorilor, tâlhăria calificată, tâlhăria sau pirateria urmată de moartea victimei, folosirea serviciilor unei persoane exploatate, exploatarea cerşetoriei. Proiectul mai spune că liberarea condiţionată în cazul detenţiei pe viaţă poate fi dispusă dacă cel condamnat a executat efectiv 25 de ani de închisoare. În cazul celor care se află în închisoare, se dispune liberarea condiţionată dacă cel condamnat a executat cel puţin trei pătrimi din durata pedepsei, în cazul închisorii care nu depăşeşte 10 ani, sau cel puţin patru cincimi din durata pedepsei, în cazul închisorii mai mari de 10 ani. Integral: https://www.g4media.ro
Cum vrea statul să-ți ia terenul fără să-ți dai acordul. Lege votată de toate partidele Legea privind unele măsuri în domeniul fondurilor nerambursbile europene, inițiată și promulgată de parlamentari din toate partidele, conține prevederi care încalcă jurisprudența CEDO. Înalta Curte de Casație și Justiție a contesat actul normativ la CCR. Forma finală a legii a fost adoptată în Camera Deputaților, la 9 iunie 2020, cu 265 de voturi pentru, 26 – contra, și două abțineri, și trimisă Președintelui României pentru promulgare la 12 iunie 2020. Legea a fost inițiată de liderii de grup ai partidelor PSD, PNL, UDMR, Pro România, PMP, minorități naționale. Singurii care s-au opus adoptării proiectului au fost deputații USR, un singur parlamentar al acestui partid fiind în favoarea actului normativ. Astfel, articolul 30, alin. 1, al Legii privind unele măsuri în domeniul fondurilor nerambursbile europene, conține următoarele prevederi: (1) La realizarea lucrărilor aferente proiectelor de infrastructură definite conform prevederilor prezentei legi, ocuparea temporară a terenurilor se poate se face fără acordul proprietarului, în oricare dintre următoarele situații: a) în cazul în care nu se prezintă un titlu de proprietate valabil; b) în cazul în care nu sunt cunoscuți proprietarii; c) în cazul în care nu s-a deschis procedura succesorală notarială ori a succesorilor necunoscuți; d) în cazul în care nu se ajunge la o înțelegere cu proprietarul. În aceste situații, acordul proprietarului se suplinește prin declarația pe propria răspundere a inițiatorului proiectului, care descrie imposibilitatea obținerii acordului proprietarilor. Jurisprudența CEDO, încălcată În sesizarea Curții Constituționale, ÎCCJ arată că: „dispoziţiile art. 30 alin. (1) din Legea privind unele măsuri în domeniul fondurilor nerambursabile europene (PL–x nr. 354/2020) contravin prevederilor art. 1 alin. (5) din Constituţie, sub aspectul exigențelor privind claritatea, precizia şi previzibilitatea legii și sunt de natură să afecteze dreptul de proprietate privată prevăzut de art. 44 alin. (1) din Constituție, restrângerea exerciţiului unui drept constituțional putând fi realizată doar în condiţiile art. 53 din Constituție…. Legea, contestată în întregime Sesizarea de neconstituţionalitate a Înaltei Curți de Casație și Justiție, priveşte actul normativ în întregime, reţinându-se de către Secţiile Unite atât vicii de neconstituţionalitate de natură extrinsecă, cât şi intrinsecă. Art. 58 din legea proaspăt promulgată prevede sancțiuni la adresa judecătorilor. Practic, printr-o lege privind fondurile europene se aduce o modificare a statutului magistraților, fără parcurgerea circuitului legislativ normal în astfel de cazuri. Integral: https://newsweek.ro
Fostul procuror Mircea Negulescu, trimis în judecată de Adina Florea de la Secția Specială pentru noi presupuse abuzuri împotriva fostului deputat PSD Vlăduț Cosma, judecat pentru corupție și evaziune fiscală Procuroarea Adina Florea de la Secția specială de investigare a infracțiunilor din justiție (SIIJ) l-a trimis în judecată pe fostul procuror Mircea Negulescu, zis Portocală, pentru noi presupuse abuzuri împotriva fostului deputat PSD Vlăduț Cosma, judecat la rândul lui pentru corupție și evaziune fiscală – potrivit unui comunicat al SIIJ. Negulescu este acuzat de cercetare abuzivă, influențarea declarațiilor martorilor și participație improprie la inducerea în eroare a organelor judiciare sub modalitatea instigării în formă continuată. Potrivit SIIJ, pe vremea când era procuror la Parchetul Curții de apel Ploiești, Negulescu l-ar fi constrâns pe omul de afaceri Răzvan Alexe să îl denunțe pe fostul deputat PSD, Vlăduț Cosma…..Răzvan Alexe, Marcel Păvăleanu, mai multe firme și oameni de afaceri din Prahova, au fost deferiți Justiției de procurorul Negulescu într-un dosar de evaziune fiscală de 35 de milioane de euro. Procesul e pe rolul Tribunalului Prahova si are termen pe 22 iunie. La rândul lui, Vlăduț Cosma a fost trimis în judecată, alături de Alexe, pentru evaziune fiscală. Dosarul de la Tribunalul Prahova are termen pe 25 iunie 2020. Vlăduț Cosma este judecat și pentru corupție, alături de tatăl său, fostul președinte al CJ Prahova, Mircea Cosma. În noiembrie 2016, Cosma senior a fost condamnat la 8 ani de detenție, iar Vlăduț Cosma la 5 ani de închisoare pentru că ar fi primit mită un milion de euro de la mai mulți afaceriști ca să le dea contracte de asfaltare și deszăpezire. Condamnarea lor a fost anulată în urma scandalului privind presupusele abuzuri ale procurorilor Onea și Negulescu și în urma deciziilor CCR privind nelegalitatea completurilor de 3 judecători de la Înalta Curte. Acum, procesul se rejudecă la Tribunalul Prahova. Integral: https://www.g4media.ro
DNA l-a trimis în judecată pe Marian Goleac, șeful ADP Sectorul 4, considerat mâna dreaptă a primarului Daniel Băluță. Goleac, acuzat că și-a falsificat diploma de Bac și de facultate, putea lucra doar ca măturător sau fierar betonist Procurorii DNA l-au trimis miercuri în judecată pe Marian Goleac, directorul interimar al SC Amenajarea Domeniului Public din Sectorul 4, pentru înșelăciune în formă continuată, potrivit unui comunicat al DNA. Procurorii susțin că Goleac și-a falsificat atât diploma de bacalaureat, cât și pe cea de absolvent al unei facultăți de electrotehnică – toate utilizate pentru a ocupa funcția de șef al firmei deținute de Sectorul 4. Goleac este considerat mâna dreaptă a primarului Sectorului 4, Daniel Băluță (PSD). Potrivit Libertatea, fiul lui Goleac a fost de curând numit șef la Poliția Locală Sector 4, din subordinea Primăriei. Soția lui Marian Goleac este subprefect al Capitalei. Procurorii din cadrul Direcției Naționale Anticorupție – Secția de combatere a infracțiunilor asimilate infracțiunilor de corupție au dispus trimiterea în judecată, în stare de libertate, a inculpatului GOLEAC MARIAN, director general interimar al SC Amenajarea Domeniului Public (ADP) 4 S.A. (la data întocmirii rechizitoriului), pentru comiterea infracțiunii de înșelăciune în formă continuată. ….Concret, cu ocazia încheierii contractelor de mandat, inculpatul i-ar fi indus în eroare pe membrii Consiliului de administrație a SC (ADP) 4 SA prin aceea că, la dosarul de angajare, ar fi depus o adeverință prin care se atesta că este absolvent al unei facultăți de electrotehnică și informatică, specializarea electromecanică (promoția 2002) și ulterior ar fi atașat o diplomă de inginer. Aceste documente ar fi fost obținute în condiții nelegale, în realitate inculpatul nefiind nici măcar absolvent de studii liceale (diploma de bacalaureat folosită de acesta pentru înscrierea la universitatea respectivă fiind falsă). Integral: https://www.g4media.ro
Curtea de Conturi a UE: Este foarte puțin probabil ca România să aibă o autostradă completă între Nădlac și București în 2030. A1 are o întârziere de opt ani Oricâte promisiuni ar face politicienii, adevărul este că nici măcar în 2030, în România nu se va circula doar pe autostradă de la București și până la granița cu Ungaria, la Nădlac. Asta scrie negru pe alb într-un raport al Curții de Conturi a Uniunii Europene, care analizează opt mari proiecte de infrastructură de importanță strategică din Uniune, printre care și autostrada de 582 de kilometri din România. Potrivit raportului, planificarea ineficientă, implementarea deficitară și fragmentarea proiectelor au dus la întârzieri uriașe în finalizarea lucrărilor. Autostrada A1 (București-Nădlac) are deja o întârziere în darea în exploatare de 8 ani, asta în condițiile în care, în prezent, nici măcar nu avem deschise șantiere pe cele mai grele porțiuni din tronsoanele Lugoj-Deva (un tronson de 9,13 kilometri din lotul 2, unde trebuie construite și două tuneluri “pentru urși” cu o lungime totală de circa 2 kilometri a fost scos la licitație anul trecut, n,red) și Sibiu-Pitești (lotul 4 este scos la licitație, nu și loturile 2 și 3). Prin urmare, Curtea spune că este foarte puțin probabil ca până în 2030 România să închidă șoseaua de mare viteză care leagă Capitala de granița cu Ungaria. Experții instituției, care verifică modul în care s-au cheltuit banii europeni, avertizează că orice zi irosită înseamnă vieți pierdute în accidente rutiere pe drumuri depășite….. Birocrație: o autorizație de construcție pentru fiecare 7 kilometri de autostradă Curtea de Conturi a Uniunii Europene este de părere că în România nivelul ridicat de birocrație efectează implementarea proiectelor. ”Autostrada A1 cu o lungime de 582 km este planificată și construită sub forma unui număr mare de proiecte de mici dimensiuni. Pentru fiecare dintre aceste componente, trebuie obținute autorizații. Conform calculelor Curții, este necesară o autorizație de construcție pentru fiecare 7 km de autostradă, iar o autorizație de mediu este necesară pentru fiecare 26 km”, spune Curtea . Bani irosiți Nu doar birocrația este de vină pentru că în România autostrăzile se construiesc greu și costă mai mult decât s-a estimat inițial. Probleme există și în pregătirea proiectelor, dar și în implementarea lor, ceea ce duce, spune Curtea, la o cheltuire ineficientă a banilor. „De exemplu, în România, între Lugoj și Deva, un tronson finalizat al autostrăzii A1, cofinanțat cu 12,4 milioane de euro din fonduri ale UE, nu este utilizat în prezent. În apropierea orașului Deva, două porțiuni de drum, construite într-un interval de numai șapte ani, au fost conectate greșit. Ca rezultat, 800 de metri de autostradă deja construită au trebuit să fie distruși pentru a permite reconstruirea corectă a conexiunii. Pe lângă costurile aferente porțiunii care trebuie să fie reconstruită (pentru care se estimează o cofinanțare din partea UE de 3,2 milioane de euro), costul lucrărilor de demolare este de 0,9 milioane de euro (din care 0,5 milioane reprezintă cofinanțare din partea UE). Fondurile UE în valoare de 3,7 milioane de euro astfel cheltuite pot fi considerate irosite”, scrie în raportul citat. Integral: https://www.g4media.ro
Amarele ironii ale vieții În fiecare săptămână, soarta mă așază la aceeași masă cu unul dintre inculpații în dosarul Mineriadei. Primesc frecvent lecții de morală, democrație și drepturile omului de la Cazimir Ionescu. În dimineața de 14 iunie 1990, treceam pe bulevardul Magheru venind dinspre consulatul britanic, împreună cu o veche și foarte bună prietenă de-a mea. Amândouă aveam motive de euforie, fiindcă tocmai primiserăm viza pentru prima călătorie în afara țării, cu o bursă de studii într-o universitate occidentală. Cu niște luni în urmă, pe când făceam naveta ca profesori la țară, o asemenea călătorie ne-ar fi părut nu doar un vis, ci de-a dreptul un episod psihotic, delirant. În Piața Universității, totul arăta grotesc și apocaliptic, dar gândul plecării și viza din pașaport ne-au anesteziat instinctul de conservare. Inconștiența m-a făcut să comentez cu voce tare peisajul terifiant din fața sediului PNL. Vitrina librăriei de la parter era țăndări, rafturile de cărți fuseseră devastate, printre cioburi și file rupte se mai vedeau, ici și colo, pete de sânge. Grupuri de mineri împărțeau bâte și pumni trecătorilor, în funcție de niște criterii pe care aveam să le aflăm în curând. „Bine măcar că nu pot da vina pe liberali, că doar nu și-au vandalizat singuri birourile”, am zis în gura mare, fără să mă uit în jur. Imediat s-a înfipt în mine o cucoană îndesată, care striga și trăgea de hainele mele ca o apucată: „Uite ce tricou are, curva dracului, i l-a dat Rațiu că a fost în Piață!”. Ce-i drept, petrecusem „în Piață” săptămâni întregi, dar tricoul îl aveam de la o mătușă mai pricopsită, emigrată în Elveția, și era, de departe, un produs capitalist. „Dă buletinul!”, mi-a ordonat cucoana, trăgând și de geantă. Spaima de a rămâne fără pașaport și fără neprețuita viză de Anglia m-a făcut să țin geanta cu toate puterile și să ripostez, invocând argumente dintre cele mai ridicole. Am încasat imediat niște pumni și niște sacoșe în cap, dar n-am dat drumul la geantă. Până să-mi pierd ochelarii, am apucat s-o văd pe prietena mea plângând și tremurând ca varga. „Minerii, veniți, luați-le pe astea!”, striga „femeia de bine”, văzând că nu răzbește să-mi ia geanta și că refuz să-i dau buletinul. Atunci s-a petrecut un lucru care mi s-a părut și încă mi se pare o minune, într-un sens deloc figurat. Doi tineri ale căror fețe nici nu le-am văzut bine m-au apucat de brațe și m-au luat pe sus, spunându-i cucoanei că mă duc la dubă, să mă predea minerilor. Cu greu am reușit să înțeleg ce-mi spuneau cu voce joasă, printre dinți, în timp ce mă luptam să scap din strânsoare: „Taci și nu mai țipa, că nu la dubă mergem!”. Într-adevăr, nu ne-au dus la dubă, nici nu ne-au predat minerilor….. Peste ani, aveam să aflu că liderul ei charismatic, care fermecase mulțimea cu un discurs anticomunist și antisecurist, hrănindu-i cu speranțe pe greviștii foamei și pe foștii deținuți politici, fusese recrutat de Securitate în august 1988 și semnase note informative cu apostolicul nume conspirativ „Ioan”. Microfilmul dosarului său de rețea păstrează și azi imaginea răvășitoare a chitanței pe care a semnat-o la primirea sumei de 500 de lei, pentru „valoarea operativă” a informațiilor despre un lector portughez, care predase o vreme la Universitatea din București. În 2009, când Marian Munteanu și-a citit dosarul în sala de lectură a CNSAS, am pierdut prilejul să-i pun singura întrebare la care nu pot ghici singură răspunsul: Piața Universității a fost pentru el drumul Damascului sau o nouă sarcină operativă? Astfel de întrebări fără răspuns îmi pun de mulți ani încoace, în fața altor disimulări incredibile. În fiecare săptămână, soarta mă așază la aceeași masă cu unul dintre inculpații în dosarul Mineriadei. Primesc frecvent lecții de morală, democrație și drepturile omului de la Cazimir Ionescu, membru în Colegiul CNSAS, aflat la al treilea mandat de demnitar al statului român. Declarațiile unor martori din dosarul Mineriadei spun că în iunie ’90 le-a cerut viitorilor deputați FSN să mobilizeze „muncitorii din județe”, ca să apere Bucureștiul de „bandele de huligani care vor să răstoarne puterea”. Iar muncitorii au făcut ce li s-a cerut: au devastat Bucureștiul, au făcut sute de victime, între care zeci de morți rămași neidentificați, și mai ales au apărat puterea. Dar puterea cui? Integral: https://revista22.ro
BANI PENTRU PRESĂ. Grupul Intact, cei mai mulți bani de la Guvern: peste 3,2 milioane de euro. Grupul ProSport, Cancan și Gândul, primul la online. Lista parțială a contractelor. Cine și cât ia? BANI PENTRU PRESĂ. Grupul Intact va lua cea mai mare “felie” din campania de informare prin care Guvernul sprijină presa: peste 3,3 milioane de euro pe durata celor patru luni de campanie, prin Antena 1, Antena 3, Antena Stars, Radio ZU, dar și prin Jurnalul Național și site-urile grupului. Publicitate Grupul Pro TV (TV plus online) are în jur de 1,8 milioane. La online, cei mai mulți bani – jumătate de milion de euro pentru cele patru luni – se duc către grupul lui Radu Budeanu (prin două firme), care are site-urile prosport.ro (cu secțiunea tacataca.ro, axată pe generarea de clickuri, de care Paginademedia.ro a scris în trecut), gândul și cancan.ro. Capital.ro (site despre ale căror titluri de click-bait Paginademedia.ro a scris în trecut) este, de asemenea, în top. Site-ul Fanatik.ro e în capul listei la categoria “online locale”. Ce companii de media intră în campania de informare a Guvernului? Paginademedia.ro a făcut calculul în euro și vă prezintă lista posturilor de televiziune, a radiourilor, site-urilor și a titlurilor din presa scrisă care au fost acceptate în campanie….. 1. TELEVIZIUNI NAȚIONALE: Șapte milioane la televiziuni. Cei mai mulți bani la Antene Antenele au obținut cea mai mare sumă pentru campanie: sunt peste 1,7 milioane la Antena Group (campania este pe Antena 1 și pe Antena Stars) și 630.000 de euro la Antena 3. Grupul Intact intră în campanie și cu site-urile (250.000 de euro), Radio ZU (625.000 de euro) și cu Jurnalul Național (30.000 de euro). Către grupul Pro T se vor duce, în cele patru luni de campanie, aproape 1,5 milioane de euro pentru posturile TV. Alți 300.000 de euro sunt pentru online. Kanal D va primi 1,3 milioane de euro, iar România TV, aproape 900.000 de euro. Din totalul de aproape 20 de milioane alocați de Guvern inițial, au fost aprobați doar 7 milioane de euro. Integral: https://www.paginademedia.ro
Încolonare şi masificare în era digitală Ceea ce dictaturile veacului trecut au detestat cu pasiune şi au încercat să elimine, prin represiune, cenzură şi exterminare fizică, a fost însăşi gândirea creatoare ca manifestare insurgentă şi liberă a personalităţii umane, neconstrânse de normativul implacabil al ideologiei. Ceea ce dictaturile veacului trecut au încercat să edifice a fost o societate monolitică¸ în care nimic nu se putea sustrage controlului pe care îl exercita raţiunea partinică : arta avea de ales între supunere şi dispariţie, între comfortul oferit de statul- părinte şi tăcerea detenţiei ori a exilului interior. Ceea ce dictaturile veacului trecut nu au abandonat niciodată este credinţa în acord cu care unica ordine autentică este aceea a incolonării entuziaste: batalioane de asalt sau miliţii proletare, detaşamentele totalitare au marcat triumful masificării ce cufundă omul în anonimul interşanjabil al grupului manifestând în pas cazon şi ritm de marş revoluţionar. Ceea ce dictaturile veacului trecut au urmărit a fost opera, grandioasă şi sângeroasă, de revoluţionare şi de reîntemeiere a lumii: imperfecţiunea avea să lase loc unei domnii paradisiace a noiii omeniri. În era digitală fantasmele totalitare sunt parte din cotidianul comunicării. Radicalii de azi duc mai departe aceste ambiţii prometeice: trecutul din care vin este unul al fanatismului şi al militantismului mesianic. În era digitală masificarea şi încolonarea sunt online şi offline: îndoctrinării din spaţiul virtual îi urmează agresivitatea urbană ca semn al asaltului final împotriva capitalismului muribund. În era digitală pasiunea nivelării intelectuale este redescoperită. Simplificarea pâna la grotesc a limbajului este o mutilare a gândirii înseşi. Lozincile nu se mai înscriu pe gazetele de perete, ci pe paginile de facebook sau de twitter, însă misiunea lor de mobilizare este aceeaşi. Omul erei digitale pare sa fie mişcat de aceeaşi înclinaţie spre apartenenţa la colectivitatea ce îndrumă şi oferă siguranţa adevărurilor absolute. Fanatismul este ecoul încrederii în capacitatea soluţiilor simple de a alunga răul care trăieşte în societatea imperfectă şi păcătoasă în care noii revoluţionari sunt captivi. Era digitală nu propune nici o inovaţie în economia acestui vocabular al gândirii unice: ea reciclează, cu sentimentul de a fi descoperit sursa adevărului mântuitor. Era digitală predică ignoranţa, pentru că ea duce mai departe un secol XX în care orice cunoaştere în afara ideologiei era denunţată ca reacţionară şi pernicioasă. Era digitală nu a inventat delaţiunea, căci turnătorii, informatorii şi cenzorii au populat secolul totalitar: Osip Mandelştam plăteşte cu viaţa îndrăzneala de a scrie despre Tiran. Era digitală rafinează şi descentralizează poliţia gândirii, ca instrument al delaţiunii intelectuale. Nu mai există cutii în care scrisorile anonime să se adune, sub ochiul poliţiei politice, de vreme ce un cont poate fi raportat sau o statuie decapitată. Intimidarea se adaptează noului univers tehnologic. Era digitală este dedicată marilor cauze, cele în numele cărora orice poate fi justificat. În aceasta ea nu este câtuşi de puţin originală: comuniştii fâceau din lupta pentru pace o emblemă a umanismului socialist. Ceea ce contează este să te afli de partea bună a istoriei, căci alternativa este stigmatizarea şi agresiunea. Iar sensul istoriei îl decid, suveran, contemporanii noştri radicali. Arderea cărţilor este înlocuită de ştergerea lor electronică, în vreme ce practica de mutilare critică pe care o exersau asupra clasicilor pontifii realismului socialist din democraţiile populare redevine un semn al corectitudinii intelectuale. Jdanovismul este, în noua era digitală, norma în funcţie de care opera de artă este evaluată. Expoziţiile de artă degenerată ale naziştilor sunt un alt precedent preţios, din care se pot inspira noii comisari ai educării poporului. Arta şi tradiţia trebuie puse în serviciul viitorului luminos. Integral: https://www.marginaliaetc.ro
Achizițiile șocante ale primarilor, în pandemie: De la chefuri și flori de mii de euro, până la porți de fotbal și mobilier Pe mulți dintre primarii din România nici măcar pandemia nu i-a adus cu picioarele pe pământ. Așa că până și în timpul stării de urgență – când zeci de oameni mureau, zilnic, din cauza infecțiilor cu Covid 19 – edilii au cumpărat din bani publici o mulțime de lucruri scumpe și inutile, doar ca să umple buzunarele privaților de casă. Spre exemplu, lui Gheorghe Breazu – primarul comunei giurgiuvene Putineiu – i-a luat ceva vreme să înțeleagă de ce președintele Klaus Iohannis a declarat stare de urgență în toată țara, pe 16 martie. Așa se face că, pe data de 19 martie, într-o joi – după ce trecuseră deja 3 zile de când românilor din întreaga țară nu li se mai permitea să iasă din case decât în condiții excepționale – în Sicap s-a publicat o procedură inițiată de Primăria Putineiu pentru cumpărarea unor servicii de organizare a unui spectacol maraton. Era vorba, de fapt, despre o petrecere cu spectacol de 11 ore, prilejuită de ziua comunei. Așa că primăria căuta, printre altele, o scenă, prezentator, măcar 4 interpreți de muzică, dar și jocuri de lasere și chiar focuri de artificii. Pe toate, primaria a decis să dea 140.000 de lei (adică aproape 29.000 de euro). Evident, spectacolul n-a mai avut loc. Și e greu de spus când s-ar putea organiza, de vreme ce Guvernul insistă să menținem încă distanțarea socială, iar marile evenimente muzicale în aer liber se anulează unele după altele. Interesant este, însă, că atribuirea contractului pentru spectacol nu figurează ca anulată, în Sicap. Primăria Putineiu i-a atribuit acest contract unei firme din Ploiești numite Eurotravel SRL. Potrivit portalului de business listafirme.ro, societatea este detinută de 3 persoane: Silviu Cătălin Lăpădat (care e organizator de evenimente – n.red), Georgiana Lorena Lăpădat (care e cântăreață – n.red.) și Marinina Cătălina Lăpădat….. Primaria comunei Coteana din Olt a cumpărat, după 4 zile de la declararea stării de urgență, prin încredințare directă, nu mai puțin de 100 de bănci – numite în documentația de atribuire „bănci parc” – de la o firmă locală – Godfather Emotion SRL. Și a dat pe ele nu mai puțin de 45.000 de lei. Potrivit portatului de business listafirme.ro, această societate are ca domeniu principal de activitate prestarea de servicii de curățenie, de la cele pentru piscine și avioane, până la măturarea străzilor. Firma îi aparține Elenei Ionela Dobre. A fost înființată în 2016. Și – potrivit raportărilor către Finanțe din primii 3 ani de activitate – n-a avut niciun angajat. În schimb, în același interval de timp, a făcut afaceri de peste 448.300 de lei. Din această sumă, puțin mai mult de jumătate a fost profit. Așa că am putea spune că Godfather Emotion SRL e o firmă de succes. Interesant este că aceeași firma a vândut alte 100 de bănci pentru parcuri, la exact același preț, către Primăria Coteana și în octombrie 2018. La acel moment, primăria a încercat, inițial, să cumpere doar 50 de banci la prețul de 450 de lei bucata. Poate că s-o fi gândit primarul de la acea vreme că doar atâtea îi trebuie în comună. Godfather Emotion SRL n-a vrut, însă, să vândă doar 50 de bănci la 450 de lei bucata. În schimb, a transmis în Sicap că prețul de 450 de lei e valabil doar pentru achiziții de cel puțin 100 de bănci. Drept pentru care, dupa numai o zi, Primăria Coteana a cumpărat 100 de bănci, pe care a plătit 45.000 de lei. Cum de s-a dublat atunci necesarul de bănci al comunei Coteana, de la o zi la alta, n-am înțeles nici până azi. Integral: https://spotmedia.ro
Genu e ca sexu Niciodată, în 30 de ani de la căderea comunismului, nivelul dezbaterii și al deciziei politice nu a coborât atât de jos și nu s-a complăcut într-un mod atât de penibil să se bălăcească în temele sensibile ale oricărei societăți – nu doar cea română! – de dragul unui strop de popularitate. Acum doi ani am avut un referendum de modificare a Constituției, pentru a contracara, chipurile, spaimele acumulate în societatea noastră privind expansiunea LGBT. Eșecul a fost unul strivitor. Politicienii par să nu fi învățat nimic din experiența cu pricina și continuă să trateze poporul român, în ansamblul său, ca pe o comunitate revolută, încremenită în faldurile istoriei. Educația sexuală a fost preschimbată în Parlament în ”sanitară” și te întrebi dacă sub această titulatură se va mai ajunge să se vorbească vreodată despre ce știm cu toții că zumzăie în mintea adolescenților, chiar dacă habar n-avem ce am putea face cu această zumzăială. Ideea e probabil că ce nu se vorbește nu se gândește, sau că ce e interzis a se rosti într-un context formal, instituțional, va rămâne sub clopotul tăcerii și în relațiile private. Aberații, și una și cealaltă, ca și clauza consimțământului scris al părintelui pentru ca odraslele lor să frecventeze aceste cursuri – de parcă ar fi vorba despre o întreprindere de mare risc, ca atunci când urmează să intri sub bisturiul chirurgului și trebuie să-ți asumi și neșansa unui posibil, chiar dacă improbabil, eșec. Mă îndoiesc iarăși că, în ciuda experienței dure avute cu actuala pandemie, se va putea adopta o legislație eficientă în ce privește vaccinarea copiilor. Să fiu clar: sunt, în principiu, împotriva impunerii unor obligații unor categorii de persoane de către stat. Am criticat vehement inițiativa legislativă de a trece peste noapte învățământul obligatoriu de la 8 la 10 clase, fără nicio preocupare pentru adolescenții cărora li se mai puneau doi ani nedoriți de școală în cârcă. Rezultatul, previzibil, s-a văzut deîndată: creșterea în continuare a abandonului școlar. Politicienii noștri păreau să fi găsit o soluție și la această chestiune: prelungirea școlarității obligatorii la 12 ani! Fabulos! Revin, deci. Pentru mine, libertatea de alegere e fundamentală pentru funcționarea sănătoasă a unei societăți. Cred însă că nici cel mai rabiat libertarian nu ar susține, în anul de grație 2020, că ar fi cazul să renunțăm la școala primară obligatorie! Or, pentru mine, vaccinele administrabile copiilor sunt exact ca primele clase, care te învață să scrii, să citești și să socotești – într-un cuvânt, să supraviețuiești. Aflu mai nou, de pe Facebook, de o altă inițiativă mirobolantă a politicienilor noștri. Senatul ar fi votat, din câte înțeleg, o modificare a Legii educației – a câta? – prin care se interzic ”e) activitățile în vederea răspândirii teoriei sau opiniei identității de gen, înțeleasă ca teoria sau opinia că genul este un concept diferit de sexul biologic și că cele două nu sunt întotdeauna aceleași;” Dacă nu știați încă, ceea ce se desfășoară în instituțiile de învățământ nu sunt lecții, cursuri, seminare, ateliere etc. ci ”activități în vederea răspândirii” de ”teorii și opinii” – ca de pildă că Pământul e rotund, oamenii au evoluat din primate, pe copii nu-i aduce barza și altele asemenea. Magnifică este însă încheierera beethoveniană prin care se definește obiectul incriminat: genul, deci, nu numai că e totuna cu sexul biologic, dar mai e și totdeauna la fel! Propun ca de mâine să schimbăm terminologia lingvistică din ”gen” în ”sex al substantivelor, adjectivelor și pronumelor” – bineînțeles, cu acordul scris al părinților! În felul ăsta vor deveni și orele de gramatică mai atractive. Lăsând însă gluma la o parte, e de necrezut ce se întâmplă cu actualii politicieni din România. Integral: http://www.contributors.ro
Firea începe testarea pe Arenă. Cine o huiduie răguşit va fi suspect de COVID Deşi Ministerul Sănătăţii i-a recomandat să se lase de prostii, Primăria Capitalei anunţă că va începe în sfârşit testele de COVID pe Arena Naţională! Potrivit reprezentanţilor municipalităţii, metoda de testare folosită va fi una nouă, complet diferită de cele bazate pe anticorpi sau ARN-polimerază. Avantajul noii metode e că nu costă mai nimic, iar fidelitatea rezultatelor e garantată în proporţie de 99%. “Pe scurt, bucureştenii vor fi invitaţi pe stadion să o huiduie pe doamna primar. E ceva ce facem oricum şi nu necesită mult efort. După 10 minute de huiduială se va face triajul, iar cetăţenii răguşiţi vor fi consideraţi suspecţi de COVID şi puşi în izolare”, explică dr. Pafnutie Marcel, epidemiolog. Integral: https://www.timesnewroman.ro
48 Raspunsuri la Revista Presei – 18 iunie. “Birocrație: o autorizație de construcție pentru fiecare 7 kilometri de autostradă.”
stefan6018/06/2020 at 08:17
Deci si pensile militare intra in mega impozitare ?
CCR va declara in unanimitate ca legea e discriminatorie . Deci neconstitutionala.
Culmea , nimeni nu vrea impozit progresiv PE TOTALITATEA VENITURILOR.
Sau cum e explicat @ cetatean , taierea partii de pensii excedente celei calculate in baza contributilor ( mai bine zis salariu) . La partea asta de pensie si CCR a zis ca se poate taia , marii, anula. In functie cum are statul bani.
Dar acum ca Citu imprumuta bani cu vagonul , nu se pune problema.
Mai incolo , cind vom cere asistenta FMI fiind ajunsi (din nou) la sapa de lemn, se va reforma sistemul fiscal anacronic romanesc.
Pina atunci stati linistiti.
Doar joc de glezna. Teatru. 🙂
A A18/06/2020 at 09:15
Dr. Rafila: “Indicele R este 1.” Este bine ca ne-a spus ca sa nu ne facem iluzii; suntem la limita. Cand R>1 o luam sus masiv si cu infectarile si cu mortii.
Am vazut ieri niste cretini (cam tigani) de la pesede plus si din zona lui gibon dement cum discutau ei la teveuri diagnosticele de covid.
Nu stiu daca e folositor ce zic, dar toti retarzii activi peste 40-50 ani (susceptibili de a avea slabiciuni prin corpurile facand umbre degeaba) care voteaza persistent pesede, alde, gibon, etc ar trebui sa stie ca porcii criminali nu dau 2 bani pe cateva luni sau ani supimentari din vietile lor; timpi pe care i-ar trai daca nu s-ar infecta cu covizi.
Mie mi-e clar ca daca ne prindea Covid-19 cu pesede-dragnea-tariceanu-etc. astia faceau cimitrie din parcuri si terenuri virane ca nu mai aveau unde sa ingroape.
Porcii de ieri si-au luat replica de la doctori adevarati, dar am vazut si un cretin ajuns medic care le sprijinea punctul de vedere.
Diana18/06/2020 at 10:26
Ma iertati, @AA, considerati-ma cretina daca doriti. Nici un mizerabil de politician (USR / Plus included) nu da 2 bani pe viata mea, a dvs., etc…lor nu le pasa decat de statisticile care ar spune ca in timpul lor au murit mai multi, indiferent de cauza.
De aici incercarea disperata si imbecila (la noi) de a “opri” boala. Daca si-ar fi invatat lectia de biologie in clasa a 7-a ar fi stiut ca lucrul asta e dificil spre imposibil si ca treaba lor e sa gestioneze corect resursele medicale si altele (unde sunt resursele e alta poveste…) si sa promoveze corect si pe intelesul tuturor regulile de igiena necesare,pentru ca mai mult, in momentul asta nu se poate face.
Din nefericire medicii, oricat de bine intentionati, isi vad doar felioara lor. Nu sunt,la noi cel putin, medici generalisti cu cabinete individuale care ar sti ce greu e sa aragi si sa pastrezi clienti. Cand lafa vine de la stat nu ai multe ganduri despre aia care ti-o platesc. Nu ma refer aici la cabinetele “de familie” unde oricum trebuie sa mergi daca vrei retete “compensate”…etc…Lor le-a scapat faptul ca deteriorarea generala a situatiei poate fi mai nociva decat faimoasa “pandemie”…Ma intreb daca va face cineva o astfel de cercetare dificila.
Deja eu cred ca pentru mine o prelungire a vietii in conditiile astea nu are rost. Viata, in general, nu are rost decat daca e o viata “buna” (in sensul vechi al cuvantului), adica traita in demnitate, nu incercand sa cauti smecherii si fente (o, scuzati, “reinventari”) ca sa poti totusi sa continui. Gansacii astia beti care isi zic “autoritati” au navalit nechemati acolo unde NU le fierbe oala. Incep sa cred ca o moarte care va veni curand e preferabila. Incertitudinea si dezorientarea picurate chinezeste in fiecare zi imi distrug “nervii”. Comunitatea stiintifica e in kko pana peste cap din punctul asta de vedere, de diversele guverne ce sa mai vorbim.
A A18/06/2020 at 11:17
Doamne fereste sa va consider asa cum ati zis! Consider doar atat, ca fiecare are dreptul la o parere care trebuie respectata cat timp este articulata pe argumente.
Unele aspecte pe care le enumerati sunt adevarate (medici generalisti de cabinete individuale), le cunosc si eu foarte bine asa cum le-ati spus. Pe altele nu le stiu suficient. In altele am o parere diferita, intelegandu-le.
Este normal (si chiar foate bine) sa vedem lucrurile ne-identic, si sa le exprimam asa.
Eu cred ca viata are rost atata timp cat pastram curiozitati din/despre ea. Daca am pierdut absolut toate curiozitatile, doar atunci devenim waking dead. In rest tristetile provenind din alte cauze (mediul tampit, ca la noi) se gestioneaza. Sper ca v-am adus o unda de optimism sau macar un ras.
Diana18/06/2020 at 12:00
As rade, dar nu-i de ras…Pentru mine nu exista jignire mai mare decat pretentia asta ca ne-ar “proteja”. Exista lucruri ne-negociabile si foarte greu de gestionat si care strica absolut tot, iau tot cheful de a mai trai…Votul negativ pe care o sa-l dau atunci cand jigodiile naibii n-o sa-si mai prelungeasca mandatele nu e destul ca plata…
A A18/06/2020 at 12:33
Destul ca plata este sa-i vezi spanzurandu-se (eventual si cu familiile, amantele, etc) cand li se confisca tot ce-au furat.
Dar pentru asta trebuie sa ai justitie normala si popor mult normal la capete cat de cat.
N-ai nici una, nici alta. N-am facut nici primi pasi sa avem, si una si alta; dimpotriva, timp de 30 ani – prostitutie maxima la justitie, la fel in popor.
Diana18/06/2020 at 12:02
Nu inteleg de ce e asa e greu sa acceptam ca echilibrul vietii e fragil si ca sunt si vor mai fi momente cand nu prea avem ce face. Nimeni nu e Matusalem.
A A18/06/2020 at 12:26
Desigur ca-i fragil
Intotdeauna nu putem face mai mult decat putem, dar de ce sa nu facem ce putem, in functie de caz?
La Covid-19 nu-i greu de trecut/evitat, in opinia mea. Este vorba de, poate, cel mult 2 ani, de atentie in public relativ dens bagat unul-in-altul; nu-i mare lucru.
Matusalem inseamna nefericire. Nu le doresc decat foarte cretinilor sa traiasca mai mult decat este cazul; ei singurii ar fi fericiti zacand in batranete fara de moarte.
A A18/06/2020 at 11:26
Despre pesede-alde-udemere-cecere-av.popor-etc toti acolitii lor am dovada clara ca nu le pasa de vietile noastre.
Despre penele, desi nu inghit de loc gruparea uslamista si stiu suficiente puscariabile despre ei, eu nu am nimic de reprosat pana acum despre cum au gestionat situatia pandemica; indeosebi, ca macar Johanne s-a luat dupa medici buni si le-a spus la cretinii din guvern (aproape toti) cum sa faca; asta mi-e foarte clar cum s-a jucat; a fost un factor coagulant in zona puterii mizerabile si asta n-a fost dat de medici.
Despre USRPLUS ii astept cu productiile; sunt noi, pot sa-mi permit sa am o unda de speranta 🙂
Diana18/06/2020 at 12:07
As vrea sa se termine odata cu pretentiile de “protectie” si cu ipocriziile ca le pasa de orice, asta astept de la USR. Sa inteleaga, adica, faptul ca treaba lor e sa furnizeze servicii de calitate in schimbul taxelor noastre, nu sa “protejeze” pe cei cu IQ normal. As zice ca e bine ca in general au absolvit universitati pe bune, nu pravalii de diplome din cucuietzi deal / vale, ca actualii. Dar din cate vad si universitatile adevarate au luat-o razna….
A A18/06/2020 at 12:20
De acord cu tot 🙂
Mar18/06/2020 at 10:04
”Banii pentru presă” este o mare mizerie și o imensă prăduială. Oare ce a pierdut Fanatik și Cancan, și mai ales ce informații de calitate furnizau până la momentul introducerii stării de urgență de au intrat în blocaj la instituire?
Mar18/06/2020 at 10:58
Ne-am întors în timp! Din nou șicane, nu se mai folosesc bâte se folosesc mașini și ajutor de la Poliția Locală. Oare mai avem instituții abilitate în această țară care să facă ordine? – ”Candidatul PNL-USR la Primăria Capitalei, Nicușor Dan, a organizat, joi, o conferință de presă în Sectorul 5, fiind bruiat de camioanele de la firma de salubritate a Primăriei Sectorului 5, care au mers permanent în zonă, au ambalat motoarele și au claxonat, fiindu-le asigurată circulația de polițistul local aflat la fața locului.”
https://www.g4media.ro/video-nicusor-dan-din-nou-bruiat-intr-o-conferinta-de-presa-camioanele-de-la-firma-de-salubritate-a-primariei-sectorului-5-au-ambalat-motoarele-si-au-claxonat-cu-sprijinul-politiei-locale.html
Paganel18/06/2020 at 11:10
Milițianului ăluia Nicușor Dan trebuia să-i ceară să se legitimeze, iar ulterior, candidatul USR la Primărie să-i facă plângere penală la organele în drept! Și să fie adus în judecată, să i se ceară daune de cel puțin 10 mii de euro! Dacă Nicușor Dan câștigă, milițianul plătește și, poate, așa, se liniștesc toți idioții – atât autorități nesimțite, cât și milițieni – să folosească „instituțiile” contra exprimării libere a opiniei de către cetățeni!…
cedric18/06/2020 at 13:01
https://www.g4media.ro/ultima-ora-bilantul-zilnic-al-epidemiei-ramane-ridicat-320-de-noi-cazuri-de-coronavirus-depistate-in-romania-in-ultimele-24-de-ore-din-12-343-de-teste-alte-22-de-decese-raportate.html
cedric18/06/2020 at 13:06
Si inca o veste ce nu putea sa nu vina:
https://www.comisarul.ro/articol/breaking-institutul-matei-bals-nu-mai-are-loc-pent_1109799.html
De acum incolo vine greul. Sa-i vad pe imbecilii de PSDisti ca insista cu anularea prelungirii starii de alerta!
Abia asteapta sa creasca numarul de morti ca sa acuze guvernul ca n-a facut nimic, uitind ca pana acum il acuzau de masuri exagerate si inutile!
A A18/06/2020 at 13:26
La R=1 suntem la mila Domnului. Ori o ia in sus masiv, ori sta agatat la valori inalte, ori o ia inapoi in jos lent. Este (doar cumva) ca la echilibrul instabil “hopa-mitica” din mecanica.
Depinde ce-au facut bizonii temabeli pe la terase si hore cu zecile in zilele precedente cand “s-au relaxat” si si-au sfidat situatia.
cedric18/06/2020 at 13:15
https://www.aktual24.ro/cine-este-politistul-trimis-de-psd-sa-i-sprijine-pe-agresorii-lui-nicusor-dan-a-fost-retinut-pentru-trafic-de-influenta/
Sa vedem daca pateste ce merita!
Cetatean18/06/2020 at 14:05
Buna, Cedric 🙂 Va pati o avansare 🙂 🙂
cedric18/06/2020 at 14:08
Esti “optimist”!
N-ar trebui lasat pana nu ajunge in justitie. Acolo, poate ajunge la Mehedinti si e ca si scapat!
cedric18/06/2020 at 14:13
https://www.bursa.ro/academia-romana-propune-nationalizarea-pilonului-ii-de-pensii-impozit-progresiv-taxarea-gigantilor-digitali-20158936
Au inebunit? De cand e asta treaba lor?
Observator18/06/2020 at 16:53
Da’ ce, ați crezut vreodată că aia e „academie”? Sînt niște inși speriați că poate li se vor tăia și lor indemnizațiile și aiurează cu tot felul de „planuri” ca să se dea… utili.
Vai de mama ei de țară, vai de mama ei de intelectualitate…
cedric18/06/2020 at 14:19
S-a facut dreotate!
https://www.aktual24.ro/breaking-daniel-dragomir-merge-la-puscarie-condamnat-definitiv-la-3-ani-si-10-luni-de-inchisoare-cu-executare/
cedric18/06/2020 at 14:21
Aceeasi stire si pe G4:
https://www.g4media.ro/fostul-locotenent-colonel-sri-daniel-dragomir-condamnat-definitiv-la-3-ani-si-10-luni-de-inchisoare-pentru-coruptie-dragomir-promotorul-iesirii-romaniei-din-ue.html
I-as mai vrea si pe sustinatorii lui alaturi de el, aia care ranjesc din pozele si emisiunile tv care l-au sustinut.
A A18/06/2020 at 14:40
O sa-l elibereze repede cumva kkt cu ochi de la cecere, ca sunt din aceeasi retea ruseasca.
Intamplator18/06/2020 at 14:57
Dacă citim pana la capăt aflam ca in anul anterior cererii de ieșire din SRI -deci când lua cu spor mita-a avut calificativ profesional “maxim”
A A18/06/2020 at 16:35
Da. kkt cu ochi de la cecere le mai dau o sansa si criminalilor, dar si spionilor si violatorilor, precum si hotilor. Indiferent ce au facut, ei mai au o sansa de la porcii rusnaci din cecere.
cedric18/06/2020 at 16:59
Hopa! Marele viteaz a disparut:
https://www.g4media.ro/breaking-daniel-dragomir-condamnat-la-inchisoare-cu-executare-nu-e-gasit-de-politie.html
Intamplator18/06/2020 at 17:27
S o fi dus lângă Ghiță ,la Belgrad …..
Mar18/06/2020 at 17:38
Sau la amicii de la Black Cube.
Mar18/06/2020 at 17:23
Am crezu că Ciorbea este tot ce se poate mai rău, se pare că m-am înșelat. – ”Avocatul Poporului a trimis Ministerului Sănătăţii o recomandare pentru a reglementa situaţia pacienților cu COVID-19 asimptomatici, internați obligatoriu în spital, considerând neconstituțional cadrul legislativ. Instituția condusă de Renate Weber aduce ca argument și faptul că statele membre ale Uniunii Europene nu au luat această măsură.”
https://www.hotnews.ro/stiri-coronavirus-24113810-avocatul-poporului-ministerul-sanatatii-reglementeze-situatia-pacientilor-covid-asimptomatici-internati-obligatoriu-spital.htm
Cetatean18/06/2020 at 18:14
Dragomir ala era clar ca va fugi, insa nu la amicii de la Black Cube, ci prin tari cu care nu avem tratat de extradare. Serbia e prima destinatie. Insa mai sunt si altele.
madam weber a luat-o inaintea ICCJ cu atacarea pensiilor speciale 😀 vrea sa ramana in istorie.
Si despre pacientii asimptomatici, moare de grija lor. De fapt, nu stie cum sa saboteze orice efort.
cedric18/06/2020 at 18:24
https://www.paginademedia.ro/2020/06/antena-1-te-cunosc-de-undeva-suspendat-marcel-pavel/
Poate vedem tot postul inchis de Covid daca altii n-au fost in stare !
Mar18/06/2020 at 18:30
O mare mizerie, PSD-ul vrea cu orice chip să ne bage la izolator și să ne aducă în timp. Numai că ghinion de neșansă, economia reală le-a luat-o înainte și sunt semnele unei crize complicate. Evident că toată nenorocirea va fi decontată de noi și de urmașii noștri. Merită citi articolul – ”EXCLUSIV Punctajele PSD pe o săptămână. Ce trebuie să spună liderii din teritoriu despre starea de alertă, pensiile speciale, banii pentru administrațiile locale și despăguburile pentru agricultură”
https://www.g4media.ro/exclusiv-punctajele-psd-pe-o-saptamana-ce-trebuie-sa-spuna-liderii-din-teritoriu-despre-starea-de-alerta-pensiile-speciale-banii-pentru-administratiile-locale-si-despaguburile-pentru-agricultura.html
cedric18/06/2020 at 19:03
Sare pe coada !(vorba romaneasca)
https://www.comisarul.ro/articol/ultima-ora-dragomir-a-fugit-miercuri-din-romania_1110017.html
cedric18/06/2020 at 19:07
Se pare ca au cazut la invoiala:
https://www.hotnews.ro/stiri-politic-24114195-asf-anre-consiliul-legislativ-conducere-parlament-iulian-iancu-badalau-nicu-marcu-ilie-sirbu.htm
Paganel18/06/2020 at 19:07
https://www.hotnews.ro/stiri-opinii-24114445-bucurestiul-mosia-lor.htm
„Gabriela Firea și Daniel Florea au dreptul, ca și Nicușor Dan, să spună ce gândesc și să-și facă campanie electorală, însă nu cu angajații Primăriei, în timpul serviciului, nu cu resursele Primăriei, din bani publici.
Cele două episoade arată două lucruri. Primul, cei care au orchestrat aceste spectacole sinistre nu suportă critica și se tem de puterea adevărului, nu sunt capabili să intre într-o dezbatere cu argumente solide, ci preferă golăneala. Al doilea, că pot să facă ce doresc cu banul public ce doresc, după cum o arată episodul de azi.
Partea bună este că cele două evenimente arată cu o claritate extremă ceea ce Nicușor Dan nu ar fi reușit niciodată să arate cu discursul lui tehnic, aplicat pe proiecte, respectiv cum acționează cele două administrații locale și până unde sunt capabile să meargă. De asemenea, l-au validat pe Nicușor Dan drept un candidat de temut al Gabrielei Firea.”
Paganel18/06/2020 at 19:37
(Încă un) scandal în USR:
https://www.hotnews.ro/stiri-politic-24114958-scandal-usr-mai-multi-membri-acuza-conducerea-partidului-politica-pumnului-gura-aceste-metode-trebuie-inceteze.htm
Mai adăugăm și verdictul de colaborare cu mănăstirea secu dat roxanei wring și vine întrebarea: ce (mai) deosebește USR de restul???
Florin18/06/2020 at 21:56
Generalizarea asta mi se pare cam fortata. De bine de rau mi se par singurii care au oameni onesti si cu greu pot spune asta despre PSD sau PNL. Verdictul in cazul Wring mi se pare foarte fortat.
cedric18/06/2020 at 19:48
Aveti idee de ce numai CCR nu s-a prezentat la discutiile cu reprezentantii UE?
Dorneanu nu vorbeste engleza sau are o musca pe caciula?
https://www.g4media.ro/exclusiv-cum-functioneaza-noul-mecanism-al-ue-de-monitorizare-a-statului-de-drept-pus-in-miscare-in-romania-si-restul-statelor-membre-libertatea-presei-componenta-fundamentala-ccr-a-refuzat-discuti.html
Mar18/06/2020 at 20:25
@Cedric, cred că dorința ta este pe cale de a se materializa. În ritmul ăsta, cine a fost în ziua respectivă la Scato Tv este un potențial caz covid. – ”vedetă a unui show de divertisment la Antena 1, a intrat în contact cu cântărețul Marcel Pavel, participant la aceeași emisiune.”
https://www.hotnews.ro/stiri-coronavirus-24115144-ozana-barabancea-infectata-covid-19-contact-marcel-pavel.htm
cedric18/06/2020 at 21:08
Eu vreau sa dispara cu totul, inclusiv patronul!
Nu e crestineste sa doresti raul altuia, stiu, dar de data asta ar merita sa ma incarc cu pacatul!
stefan6018/06/2020 at 20:32
Dragomir din SRI era colonel. Sef la sectia anticrima , criminalitate organizata , etc.
Recomand mariti urgent bugetul SRI.
Iar lepra asta ( ce chestie , alt militar condamnat ) sa il faceti urgent general. Cu pensia aferenta.
PS. Nevasta tot ofiter. Tot condamnata definitiv.
Deci SRI e o afacere de familie. Ca si generalul Coldea impreuna cu nevasta ofiter lucrau tot acolo pina la pensionarea mareata. La 45 de ani.
De vazut ce lucreaza astia din SRI.
Pentru tara si popor sau propriul portofel . Dupa ultimul caz, refuz sa ma pronunt. 🙂
Mar18/06/2020 at 22:12
O imensă mizerie! – ”Tudorel Toader rămâne membru în Comisia de la Veneția, chiar dacă Guvernul Orban a cerut eliberarea sa din funcție, au declarat pentru HotNews.ro surse politice.”
https://www.hotnews.ro/stiri-esential-24115726-tudorel-toader-ramane-membru-comisia-venetia.htm
cedric18/06/2020 at 22:46
Paganel18/06/2020 at 22:55
Imensă porcărie, nu mare! Am șters știrea, măcar să n-o mai văd!…
cedric18/06/2020 at 22:47
https://ziare.com/mihai-sora/filosof/mihai-sora-a-revenit-pe-facebook-bine-v-am-regasit-dragi-prieteni-sa-ne-intoarcem-la-lucrurile-esentiale-mi-ati-lipsit-1615476
cedric18/06/2020 at 23:08
https://www.g4media.ro/ecaterina-andronescu-a-pierdut-alegerile-la-sefia-senatului-politehnicii-bucuresti-noul-presedinte-este-tudor-prisecaru-doctor-inginer-in-stiinte-tehnice-specializarea-cazane-de-abur.html
I-a apus steaua Androneascai, dar urmasul e de aceeasi categorie.
Vai de UPB!
« Revista Presei – 19 iunie. “România are doar două universități în top 1000 internațional.”
Revista Presei – 17 iunie. “Legea penala romana pune accent mai mult pe infractor.” »

References: articolul 30
 CCR 

CCR 
 CCR 
 ICCJ 
 CCR